**ΣΥΜΒΑΣΗ ΑΝΑΘΕΣΗΣ ΜΙΣΘΩΣΗΣ ΕΡΓΟΥ**

Στην Αθήνα σήμερα …./…/202.. οι υπογράφοντες την παρούσα:

α) αφενός ο «**Σύνδεσμος Βιομηχανιών Πλαστικών Ελλάδος**, που εδρεύει στην Αθήνα, Μιχαλακοπούλου 66, Τ.Κ. 11528, (ΑΦΜ …………………….. ΔΟΥ ………………..) που εκπροσωπείται νόμιμα από τον κ. ………………….., Πρόεδρο του Διοικητικού Συμβουλίου (καλούμενο εφεξής «ΣΒΠΕ»),

αφετέρου δε

β) ο/η …………………………., του ………………… με Α.Δ.Τ. ………………….. και Α.Φ.Μ. ………………… Δ.Ο.Υ. ……………………………., (καλούμενος/η εφεξής «Αντισυμβαλλόμενος/η»),

**λαμβάνοντας υπόψη:**

* Την από γενικό αριθμό 5075/1958 καταστατική πράξη του φορέα με την επωνυμία ΣΥΝΔΕΣΜΟΣ ΒΙΟΜΗΧΑΝΙΩΝ ΠΛΑΣΤΙΚΩΝ ΕΛΛΑΔΟΣ όπως έχει καταχωρισθεί στα βιβλία σωματείων του Πρωτοδικείου Αθηνών, τροποποιηθεί και ισχύει.
* Την με αριθμ. πρωτ. ΕΥΔ ΕΠΑΝΕΚ 5788/1873/A3/21.09.2018 (και την ορθή επανάληψη αυτής στις 24.09.2018) (α/α ΟΠΣ 3319 και κωδικό 110) πρόσκληση για την υποβολή προτάσεων στο Επιχειρησιακό Πρόγραμμα ‘‘Ανταγωνιστικότητα, Επιχειρηματικότητα και Καινοτομία’’, με τίτλο: ‘‘Κατάρτιση και πιστοποίηση γνώσεων και δεξιοτήτων εργαζομένων στον ιδιωτικό τομέα (Β’ κύκλος)’’ για τους άξονες προτεραιότητας 02 και 02Σ (ΩΕ7Ε465ΧΙ8-ΖΤ2).
* Την ΥΑ 137675/ΕΥΘΥ1016/19-12-2018 (ΦΕΚ 5968/Β/31.12.2018) αντικατάσταση της υπ' αριθμ. 110427/ΕΥΘΥ/1020/2016 (ΦΕΚ 3521/Β'/1.11.2016) υπουργικής απόφασης με τίτλο “Τροποποίηση και αντικατάσταση της υπ' αριθ. 81986/ΕΥΘΥ712/31.07.2015 (ΦΕΚ Β' 1822) υπουργικής απόφασης «Εθνικοί κανόνες επιλεξιμότητας δαπανών για τα προγράμματα του ΕΣΠΑ 2014 – 2020 –Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς - Διαδικασία ενστάσεων επί των αποτελεσμάτων αξιολόγησης πράξεων».
* Την με ΑΠ ΕΥΔ/ΕΠΑΝΕΚ 4935/1072/Α3/15.09.2020 Απόφαση Ένταξης της πράξης με τίτλο **«Κατάρτιση και Πιστοποίηση εργαζομένων όλων των κλάδων του ιδιωτικού τομέα, σε αντικείμενα μάρκετινγκ, κυκλικής οικονομίας και παραγωγής»**, με MIS 5035181 στο Ε.Π. «Ανταγωνιστικότητα, Επιχειρηματικότητα και Καινοτομία».
* Την από 09/11/2020 Απόφαση του φορέα για την αποδοχή της με ΑΠ ΕΥΔ/ΕΠΑΝΕΚ 4935/1072/Α3/15.09.2020 Απόφαση Ένταξης της πράξης με τίτλο «Κατάρτιση και Πιστοποίηση εργαζομένων όλων των κλάδων του ιδιωτικού τομέα, σε αντικείμενα μάρκετινγκ, κυκλικής οικονομίας και παραγωγής», κωδικό ΟΠΣ 5035181 στο πλαίσιο του ΕΠΑΝΕΚ.
* Την από 26/01/2021 Απόφαση του φορέα για την Έγκριση της 1ης Αναθεωρημένης ΑΥΙΜ της πράξης «Κατάρτιση και Πιστοποίηση εργαζομένων όλων των κλάδων του ιδιωτικού τομέα, σε αντικείμενα μάρκετινγκ, κυκλικής οικονομίας και παραγωγής» με κωδικό ΟΠΣ 5035181
* Την από 26/01/2021 Απόφαση του φορέα για την Έγκριση Πρόσκλησης Εκδήλωσης Ενδιαφέροντος προκειμένου για τη στελέχωση της Ομάδας Έργου στα πλαίσια του Υποέργου 1 «Υλοποίηση Σχεδίου με Ίδια Μέσα (ΥΙΜ)» της Πράξης «Κατάρτιση και Πιστοποίηση εργαζομένων όλων των κλάδων του ιδιωτικού τομέα, σε αντικείμενα μάρκετινγκ, κυκλικής οικονομίας και παραγωγής» με κωδικό ΟΠΣ 5035181 τη σύσταση και ορισμό Επιτροπής αξιολόγησης και επιλογής υποψηφίων συνεργατών καθώς επίσης τη σύσταση και ορισμό Επιτροπής ενστάσεων
* Την από ……/…./2021 Απόφαση του φορέα για αποδοχή πρακτικών της επιτροπής αξιολόγησης των υποψηφίων για τη στελέχωση της ομάδας έργου και τη σύναψη συμβάσεων μίσθωσης έργου ή ΣΕΟΧ της πράξης «**Κατάρτιση και Πιστοποίηση εργαζομένων όλων των κλάδων του ιδιωτικού τομέα, σε αντικείμενα μάρκετινγκ, κυκλικής οικονομίας και παραγωγής**» με κωδικό ΟΠΣ 5035181.

συμφωνούν, συνομολογούν και αποδέχονται τους ακόλουθους όρους:

**ΑΡΘΡΟ 1ο: Γενικοί Όροι**

Ο ΣΒΠΕ, ως Δικαιούχος φορέας έχει αναλάβει βάσει της υπ’ αρ. 4935/1072/Α3/15.09.2020 Απόφασης Ένταξης την υλοποίηση με ίδια μέσα της πράξης «Κατάρτιση και Πιστοποίηση εργαζομένων όλων των κλάδων του ιδιωτικού τομέα, σε αντικείμενα μάρκετινγκ, κυκλικής οικονομίας και παραγωγής», με MIS 5035181, η οποία εντάσσεται στο Ε.Π. «Ανταγωνιστικότητα, Επιχειρηματικότητα και Καινοτομία», Άξονες Προτεραιότητας 02 και 02Σ, και συγχρηματοδοτείται από το Ευρωπαϊκό Κοινωνικό Ταμείο (ΕΚΤ) στο πλαίσιο του ΕΣΠΑ 2014-2020.

Ο ΣΒΠΕ ζητά την παροχή υπηρεσιών **«Στελέχους Οικονομικής Διαχείρισης»** και ο/η Αντισυμβαλλόμενος/η συμφωνεί να παρέχει τις κατωτέρω αναφερόμενες υπηρεσίες σύμφωνα με τους όρους που διατυπώνονται στη συνέχεια της παρούσας.

Ο/Η Αντισυμβαλλόμενος/η έχει λάβει γνώση των ειδικών επιστημονικών και άλλων απαιτήσεων που προκύπτουν από το εύρος, το χρονοδιάγραμμα, τις προθεσμίες και την πολυπλοκότητα του Έργου για το οποίο καλείται να παράσχει τις υπηρεσίες του/της, και διαβεβαιώνει ότι διαθέτει τις γνώσεις και την εμπειρία, που απαιτούνται για την ανάληψη και παροχή των σχετικών υπηρεσιών εκ μέρους του/της προς τον Δικαιούχο.

Η παρούσα σύμβαση δεν καλύπτει πάγιες και διαρκείς ανάγκες του ΣΒΠΕ.

**ΑΡΘΡΟ 2ο: Αντικείμενο της σύμβασης & παρεχόμενες υπηρεσίες**

Ο/Η Αντισυμβαλλόμενος/η αναλαμβάνει να παράσχει τη γνώση και την εμπειρία του/της ως «Στέλεχος Οικονομικής Διαχείρισης» στο πλαίσιο του Έργου με τίτλο «Κατάρτιση και Πιστοποίηση εργαζομένων όλων των κλάδων του ιδιωτικού τομέα, σε αντικείμενα μάρκετινγκ, κυκλικής οικονομίας και παραγωγής», με MIS 5035181, από την υπογραφή της παρούσας έως και τη λήξη της Πράξης. Γνωστοποιήθηκε δε σε αυτόν/ήν το περιεχόμενο της απόφασης για την έγκριση εκτέλεσης της πράξης με ίδια μέσα (ΑΥΙΜ).

Ο/Η Αντισυμβαλλόμενος/η ρητά ανέκκλητα και ανεπιφύλακτα δηλώνει ότι αποδέχεται να παράσχει τις υπηρεσίες του/της σύμφωνα με τους όρους αυτής. Ειδικότερα ο/η αντισυμβαλλόμενος/η αναλαμβάνει τα παρακάτω:

* Τηρεί πλήρη οικονομικό φάκελο της Πράξης και των Υποέργων σε όλες τις φάσεις εκτέλεσής τους.
* Αντιστοιχεί το φυσικό αντικείμενο με το οικονομικό αντικείμενο ανά υποέργο, πακέτο εργασίας και παραδοτέο.
* Υποστηρίζει τη συμβασιοποίηση του οικονομικού αντικειμένου του έργου (διαδικασίες πρόσληψης προσωπικού, συμβάσεις, διαγωνισμοί κ.α), και παρακολουθεί τις συμβάσεις εργασίας – αμοιβές των μελών της Ομάδας Έργου.
* Συντάσσει, μαζί με τον Υπεύθυνο Έργου, τα Δελτία Δήλωσης Δαπανών
* Παρακολουθεί τις δαπάνες ανά Υποέργο και Πακέτο Εργασίας, συγκεντρώνει τα παραστατικά δαπανών και ελέγχει τη νομιμότητα και επιλεξιμότητα των δαπανών
* Διεκπεραιώνει πληρωμές και τις αντίστοιχες αποδόσεις παρακρατούμενων φόρων και ασφαλιστικών εισφορών
* Τηρεί όλα τα διοικητικά και χρηματοοικονομικά στοιχεία της πράξης, καθώς και τα δικαιολογητικά έγγραφα σχετικά με τις δαπάνες και τους λογιστικούς ελέγχους.
* Συντάσσει τις τριμηνιαίες εκθέσεις παρακολούθησης οικονομικού αντικειμένου για το σύνολο των υποέργων της Πράξης.
* Συμμετέχει στην Επιλογή των ωφελούμενων
* Συμπληρώνει Μηνιαίες Εκθέσεις Παραχθέντος έργου

Οι υπηρεσίες αυτές θα παρέχονται στην έδρα του Δικαιούχου, είτε οπουδήποτε απαιτείται από την εγκεκριμένη Πράξη, με σκοπό την καλύτερη υλοποίησή της.

Ο/Η Αντισυμβαλλόμενος/η σε καμία περίπτωση δεν θεωρείται ότι είναι υπάλληλος του Δικαιούχου ούτε ότι συμβάλλεται με σχέση εξαρτημένης εργασίας, ενώ η παρούσα, δεν διέπεται από τις διατάξεις του Εργατικού Δικαίου (ατομικές συμβάσεις εργασίας).

Ο/Η Αντισυμβαλλόμενος/η δύναται να παρέχει τις υπηρεσίες του/της σε οποιοδήποτε τρίτο φυσικό ή νομικό πρόσωπο τηρώντας τις υποχρεώσεις της, που απορρέουν από την παρούσα.

ο/Η Αντισυμβαλλόμενος./η οφείλει να παρέχει με κάθε επιμέλεια τις ανατιθέμενες σε αυτόν/ήν υπηρεσίες, σύμφωνα με την παρούσα σύμβαση, και είναι υπεύθυνος/η για κάθε ζημία, που θα προκαλέσει στον Δικαιούχο ή σε τρίτους, στα πλαίσια παροχής των υπηρεσιών του/της.

**ΑΡΘΡΟ 3ο: Αμοιβή, Παραδοτέα, Διάρκεια και Λύση Σύμβασης**

Η Αμοιβή του/της Αντισυμβαλλόμενου/ης για τις παραπάνω υπηρεσίες (όπως περιγράφονται στο Άρθρο 2 της παρούσης) θα ανέρχεται στο ποσό των εννέα χιλιάδων εξακοσίων ογδόντα τεσσάρων ευρώ και σαράντα λεπτών (9.684,40€), συμπεριλαμβανομένων όλων των νόμιμων κρατήσεων, φόρων, εισφορών, κλπ και θα καταβάλλεται τμηματικά, ανάλογα με την πιστοποίηση των παραδοτέων από την Επιτροπή Παραλαβής και Πιστοποίησης των παραδοτέων της Πράξης και του χρόνου απασχόλησής του/της, κατόπιν έκδοσης των σχετικών παραστατικών. Πέραν της ανωτέρω αμοιβής, ο/η Αντισυμβαλλόμενος/η δε δικαιούται άλλης αμοιβής ή επιδόματος εορτών – αδείας κ.τ.λ. ή αποζημιώσεων οποιασδήποτε μορφής.

Η αμοιβή και οι υπηρεσίες του/της είναι βασισμένες σε παραμέτρους, όπως αυτές παρουσιάζονται στον πίνακα που ακολουθεί και αφορούν: α) στα παραδοτέα στα οποία αντιστοιχούν και β) στους ανθρωπομήνες απασχόλησης (Α/Μ) που προβλέπονται ανά παραδοτέο:

|  |  |  |
| --- | --- | --- |
| ΠΑΡΑΔΟΤΕΑ ΥΠΟΕΡΓΟΥ 1 | ΧΡΟΝΟΣ ΑΠΑΣΧΟΛΗΣΗΣ (ΑΜ) | ΣΥΝΟΛΟ |
| Π1.2:Τριμηνιαίες εκθέσεις οικονομικού αντικειμένου | 4,74 | 9.275,20 € |
| Π1.6: Μηνιαίες Εκθέσεις Παραχθέντος Έργου από τα στελέχη της Ομάδας έργου | 0,21 | 409,20 € |
| ΣΥΝΟΛΑ | 4,95 ΑΜ | 9.684,40€ |

Τροποποίηση των Πακέτων Εργασίας / Παραδοτέων του Στελέχους γίνεται κατόπιν έγγραφης συμφωνίας μεταξύ των 2 μερών, χωρίς πρόσθετη αμοιβή.

Η αμοιβή καταβάλλεται από τον «ΣΠΒΕ.», εφόσον έχει ολοκληρωθεί η μεταφορά των αντίστοιχων ποσών στον «ΣΠΒΕ», από τον Φορέα Χρηματοδότησης.

Η διάρκεια της παρούσας σύμβασης είναι από την υπογραφή της έως την λήξης της Πράξης (31/10/2022). Σε περίπτωση παράτασης της Πράξης, δεν προβλέπεται πρόσθετη αμοιβή. Ρητά συμφωνείται ότι κάθε προηγούμενη συμφωνία μεταξύ των μερών γραπτή ή προφορική παύει να ισχύει αυτοδικαίως από την παραπάνω ημερομηνία.

Η λύση της σύμβασης γίνεται αζημίως και για τα δύο μέρη, αφού εξοφληθούν από τον ΣΒΠΕ τυχόν οφειλόμενες αμοιβές προς τον/την Αντισυμβαλλόμενο/η. Ο ΣΒΠΕ ή ο/η Αντισυμβαλλόμενος/η μπορεί να λύσει την παρούσα Σύμβαση με έγγραφη ειδοποίηση άμεσης ισχύος, σε περίπτωση κατά την οποία ο/η Αντισυμβαλλόμενος/η ή ο ΣΒΠΕ παραβιάσει οποιονδήποτε από τους όρους της παρούσας Σύμβασης, ή οποτεδήποτε με έγγραφη ειδοποίηση που επιφέρει τα αποτελέσματά της μετά από τριάντα (30) ημέρες.

**ΑΡΘΡΟ 4ο: Υποχρεώσεις – Εμπιστευτικότητα – Πνευματικά Δικαιώματα**

Ο/Η Αντισυμβαλλόμενος/η δεν επιτρέπεται να εκχωρήσει τις υποχρεώσεις που του/της έχουν ανατεθεί με την παρούσα σε τρίτα μέρη με οποιαδήποτε μορφή συνεργασίας.

Όλες οι πληροφορίες τις οποίες ο/η Αντισυμβαλλόμενος/η αποκτά κατά την εκτέλεση της παρούσας Σύμβασης ή οι οποίες σχετίζονται με αυτήν, συμπεριλαμβανομένων όλων των αναλυτικών στοιχείων της εγκεκριμένης Πράξης (εφεξής καλούμενες «Πληροφορίες») θα τηρούνται εμπιστευτικές και δεν θα κοινολογούνται σε οποιονδήποτε τρίτο ούτε θα χρησιμοποιούνται από τον/την Αντισυμβαλλόμενο/η με οποιοδήποτε άλλο τρόπο εκτός από αυτόν που αφορά στον σκοπό της παροχής των υπηρεσιών της παρούσας.

Ο/Η Αντισυμβαλλόμενος/η οφείλει να επιστρέψει στον Δικαιούχο όλο το υλικό των πληροφοριών που κατείχε με τη λήξη τους παρούσας σύμβασης καθ’ οιονδήποτε τρόπο.

Όλα τα σχέδια, οι εκθέσεις, τα έγγραφα ή/και τα δεδομένα και εν γένει κάθε έργο, που εμπίπτει στις διατάξεις περί πνευματικής ιδιοκτησίας που παράγονται από τον/την Αντισυμβαλλόμενο/η κατά την παροχή των Υπηρεσιών ή ως αποτέλεσμα της παροχής αυτών, ανήκουν στην κυριότητα του Δικαιούχου, εκχωρουμένων και μεταβιβαζόμενων ήδη δια του παρόντος σε αυτόν όλων των σχετικών δικαιωμάτων και εξουσιών, χωρίς πρόσθετο αντάλλαγμα, πλην του οριζόμενου στην παρούσα, το οποίο ρητά συμφωνείται ότι περιλαμβάνει και το, για την εκχώρηση, νόμιμο αντάλλαγμα.

Η ισχύς του παρόντος Άρθρου θα εξακολουθήσει και μετά την λήξη ή λύση της παρούσας Σύμβασης.

**ΑΡΘΡΟ 5ο: Λοιποί Όροι**

Οι συμβαλλόμενοι αφού έλαβαν υπ’ όψιν τους όλες τις υποχρεωτικές και δεσμευτικές διατάξεις που περιγράφονται ανωτέρω, συμφωνούν ρητά και αποδέχονται ανεπιφύλακτα ότι όλοι οι όροι της παρούσας σύμβασης θεωρούνται ουσιώδεις και ισχύουν ως τέτοιοι

Η παρούσα αποτελεί την πλήρη συμφωνία μεταξύ των συμβαλλόμενων μερών και καμία άλλη συμφωνία ή υπόσχεση δεν είναι δεσμευτική πέραν από εκείνες που εκτίθενται στην παρούσα. Η τροποποίηση των όρων της Σύμβασης αυτής, που όλοι θεωρούνται ουσιώδεις, θα γίνεται αποκλειστικά και μόνον γραπτά. Κάθε άλλο αποδεικτικό μέσο αποκλείεται.

Η παρούσα σύμβαση διέπεται από το Ελληνικό Δίκαιο. Για την επίλυση οποιασδήποτε διαφοράς, αρμόδια ορίζονται τα Δικαστήρια της Αθήνας.

Η παρούσα συντάχθηκε σε δύο (2) όμοια αντίτυπα και αφού διαβάστηκαν και βεβαιώθηκαν από τους συμβαλλόμενους, υπογράφηκαν από αυτούς και έλαβε ο καθένας από ένα όμοιο.

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| Για τον  ΣΥΝΔΕΣΜΟ ΒΙΟΜΗΧΑΝΙΩΝ  ΠΛΑΣΤΙΚΩΝ ΕΛΛΑΔΟΣ | Ο/Η Αντισυμβαλλόμενος/η |
| **………………………………..**  Πρόεδρος Δ.Σ. | **……………………………………….** |